रायजोआव दै बानानि जेंनानि उनाव गोलाव सम क’रना जिउसानि गिख्रंथाव थासारिजों मोगा-मोगि जानांनाय रायजो-राजाफोरा मोनसे गोगगो खुंथाइ नेनानै दं । बिटिसि ओनसोलाव रायजो जानाय 30 लाख नोगोरारिफोरा ओनसोलाव गोजोन, खौसेथि आरो जौगासारनाय मोन्थोरजों आरो हिंसा गोयै उदां मोनसे गोगगो खुंथाइ हास्थायनानै डिसेम्बर दाननि 7 आरो 10 अक्टआव साफ्रोमबो नोगोरारिफोरा गाव- गावनि मोजां मोननाय बिजाथिफोरनो भट होनानै गोजोन्नाय लागोन। सुबुं खुंथाइ हादोदआव साफ्रोमबो नोगोरारिफोरा 18 बोसोर सम जानाय लोगो-लोगो भट होनायनि मोन्थायखौ मोन्नो हायो। बिसायख’थियाव साफ्रोमबो रायजो- राजाफोरा गोजोन खौसेयै बाहागो लानानै हिंसा गैयै मोनसे समाज दागोन। नाथाय ओनसोल लायै ओनसोल बिसायख’थिखौ लानानै दुंहाव थासारि सोमजिनायखौ सरासनस्रा सांग्रां नोगोरारिफोरा गोजोन्नाय मोनाखै । बिसायख’थियाव सोरबाया देरहासादगोन सोरबाया जेनगोन, नाथाय जेन्ननाय आरो देरहानायखौ लानानै सुबुं समाजाव गुबुंले आबहावा सोमजि होनो नागिरनाया मोजां इसारा नङा होन्नानै बयबो सावरायज्लायगासिनो थानायबो नुनो मोन्दों।